قوزئی قیبریس تورک جمهوریتی پرزیدنتی مصطفی آکینجی، مذاکیره‌لرین بون‌دان سونراکی گلیشیمینی، قیبریس روم کسیمی‌نین توتوملاری‌نین معین ائده‌جگینی ایفاده ائتدی.
بیرلشمیش ملتلر باش کاتیبی‌نین قیبریس اؤزل مشاویری اسپن بارت ایده‌نی جمهورباشقانلیغی ساراییندا قبول ائدن آکینجی، گؤروشون آردین‌دان، روم مجلیسی‌نین "ائنوسیس خالق اویلاماسی‌نین (قیبریسین یونانیستانا باغلانماسی) روم اوخوللاریندا قوتلانماسی" یولوندا آلدیغی قرارین قیبریس تورک خالقیندا راحاتسیزلیغا سبب اولدوغونو سؤیله‌دی .
قیبریس روم کسیمی لیدئری نیکوس آناستاسیادیسدن قونویا باغلی آددیم آتماسینی و بو قرارین لغوینی طلب ائتدیگینی سؤیله‌ین مصطفی آکینجی، روم لیدئرین مئساژلاریندا، بو قونونو کیچیک بیر اولای کیمی گؤردویو ایزله‌نیمی الده ائتدیگینی قید ائتدی.
قیبریس روم کسیمی‌نین مذاکیره‌لره ضرر وئردیگینی دیله گتیرن آکینجی، آناستاسیادیس ایله پارتیسی‌نین، مذاکیره سوره‌جین‌دن چوخ سئچیم‌لری دوشوندوکلری‌نین اورتایا چیخدیغینی ایفاده ائتدی.
آکینجی،
"یارین و یارین‌دان سونراکی بیر نئچه گونو یاخشی گؤروب، دگرلندیرمه‌میز لازیم اولا‌جاق. بو مؤوضوعدا توتم ندیر، بیزیم بو تپکیمیز کیفایت قدر آیدین اولدو مو؟ چونکو آچیقلامادان آنلاشیلمادیغینی گؤروروک" دئدی.
